স্যার টমাস ম্যাকফারল্যান্ড চেরি এফএএ, এফআরএস (২১ মে ১৮৯৮ - ২১ নভেম্বর ১৯৬৬) ছিলেন একজন অস্ট্রেলীয় গণিতবিদ। তিনি ১৯২৯ থেকে ১৯৬৩ তথা অবসর গ্রহণের আগ পর্যন্ত মেলবোর্ন বিশ্ববিদ্যালয়ে গণিতের (বিশুদ্ধ, মিশ্র এবং প্রায়োগিক) অধ্যাপক হিসেবে দায়িত্ব পালন করেছিলেন।J. J. Cross, 'Cherry, Sir Thomas MacFarland (1898–1966)', Australian Dictionary of Biography, Volume 13, Melbourne University Press, 1993, pp 410–411.   প্রারম্ভিক জীবন    টম ১৮৯৮ সালের ২১ মে মেলবোর্নের শহরতলির গ্লেন আইরিসে জন্মগ্রহণ করেন। তিনি স্কচ কলেজে পড়াশোনা করেন। ১৯১৪ সালে তিনি কলেজের ডাক্স হন এবংপাবলিক পরীক্ষায় বীজগণিত, পদার্থবিদ্যা এবং রসায়নে প্রদর্শনী জিতেন। তিনি মেলবোর্ন বিশ্ববিদ্যালয়ের অধীন অরমন্ড কলেজে ভর্তি হন। এখান থেকে তিনি গণিত অধ্যয়ন করেন এবং পুরস্কার ও বৃত্তি অর্জন করেন। স্নাতক শেষ করার পর, তিনি ১৯১৮ সালের জুলাই মাসে এআইএফ- এ যোগদান করেন এবং অস্ট্রেলিয়ান ফ্লাইং কর্পসে নিযুক্ত হন। ১৯১৮ সালের ডিসেম্বরে অব্যাহতি পেয়ে তিনি ১৯১৯ সালে চিকিৎসাবিদ্যা অধ্যয়ন শুরু করার সিদ্ধান্ত নেন। তবে, তার পালক পিতা স্যার জন ম্যাকফারল্যান্ড (একজন বিশিষ্ট গণিতবিদ, পদার্থবিদ এবং ১৮৮১ সাল থেকে অরমন্ড কলেজের প্রথম মাস্টার) তাকে কেমব্রিজে গণিত অধ্যয়ন চালিয়ে যাওয়ার জন্য আর্থিক সহায়তার প্রস্তাব দিয়েছিলেন।   ব্রিটেন   চেরি এর পরবর্তী দশক ব্রিটেনে কাটিয়েছিলেন। প্রথমে তিনি ট্রিনিটি কলেজের সভ্য নির্বাচিত হন (১৯২৪), তারপর ম্যানচেস্টারে অধ্যাপক এডওয়ার্ড আর্থার মিলেন (১৯২৪-১৯২৫) এবং এডিনবার্গে অধ্যাপক স্যার চার্লস গ্যালটন ডারউইনের (১৯২৭) স্থলাভিষিক্ত হন।   অস্ট্রেলিয়া   ১৯২৯ সালে তিনি অস্ট্রেলিয়ায় ফিরে এসে মেলবোর্ন বিশ্ববিদ্যালয়ের "বিশুদ্ধ ও মিশ্র গণিত" বিভাগের বিভাগীয় প্রধান হিসেবে যোগ দেন। দ্বিতীয় বিশ্বযুদ্ধের সময় তিনি রাডার, অপারেশন গবেষণা এবং বিস্ফোরকের উপর গবেষণা করেন। ১৯৫২ সালে তিনি অনিচ্ছা সত্ত্বেও ফলিত গণিত বিভাগের প্রধানের দায়িত্ব গ্রহণ করেন। সকল স্তরে গণিত শিক্ষার অগ্রগতিতে তাঁর কাজ অনেক মর্যাদাপূর্ণ সংস্থা কর্তৃক স্বীকৃত এবং পুরস্কৃত হয়।  ১৯৬৫ সালে তাকে নাইট উপাধি দেওয়া হয়।   কর্মজীবনের সারসংক্ষেপ     ১৯১৮ প্রথম শ্রেণী সম্মান, মেলবোর্ন বিশ্ববিদ্যালয়  ১৯২২ সালে স্নাতক (বি.এ.)( কেমব্রিজ )  ১৯২৪ পিএইচডি (কেমব্রিজ)  ১৯২৪-৮ ফেলো ট্রিনিটি কলেজ  ১৯২৯-৬৩ গণিত বিভাগের প্রধান- মেলবোর্ন বিশ্ববিদ্যালয়  ১৯৪৮ পলক স্মৃতি প্রভাষক - সিডনি বিশ্ববিদ্যালয়  ১৯৫০ এসসি.ডি. (কেমব্রিজ)  ১৯৫১ সালে অস্ট্রেলীয় জাতীয় গবেষণা কাউন্সিলের লাইল পদকপ্রাপ্ত  ১৯৫৪ এফআরএস  ১৯৫৪ সালে অস্ট্রেলিয়ান একাডেমি অব সায়েন্সের ফাউন্ডেশন ফেলো  ১৯৫৬-৫৮ অস্টএমএসের প্রথম সভাপতি  ১৯৬১-৬৩ ভিক্টোরিয়ান কম্পিউটার সোসাইটির প্রথম সভাপতি   ১৯৬১-৬৫ এএএসের সভাপতি  ১৯৬৩ সালে সম্মানসূচক ডি.এসসি. (অস্ট্রেলিয়ান ন্যাশনাল ইউনিভার্সিটি এবং ওয়েস্টার্ন অস্ট্রেলিয়া বিশ্ববিদ্যালয়)  ১৯৬৫ নাইট ব্যাচেলর   ব্যক্তিগত   চেরি একজন আগ্রহী পর্বতারোহী ছিলেন। এছাড়া তিনি বয় স্কাউট আন্দোলনের সাথে ব্যাপকভাবে জড়িত ছিলেন। ১৯২৪ সালে কেমব্রিজের বয় স্কাউটসের কমিশনার থাকাকালীন, তিনি গার্ল গাইড কমিশনার অলিভ এলেন রাইটের সাথে দেখা করেন। ১৯৩১ সালে তিনি ইংল্যান্ডে ফিরে আসেন। তিনি ১৯৩১ সালের ২৪ জানুয়ারি কেমব্রিজের হলি ট্রিনিটি প্যারিশ গির্জায় তাকে বিয়ে করেন।  ১৯৬৬ সালের ২১ নভেম্বর কিউতে মায়োকার্ডিয়াল ইনফার্কশনে তিনি মারা যান এবং গিসবোর্ন কবরস্থানে তাকে সমাহিত করা হয়। তিনি তার স্ত্রী এবং কন্যা রেখে গেছিলেন।   মরণোত্তর     ১৯৬৯ সাল থেকে আনজিয়াম কর্তৃক প্রতি বছর টিএম চেরি পুরস্কার প্রদান করা হয়।   তথ্যসূত্র   বহিঃসংযোগ    বিষয়শ্রেণী:১৮৯৮-এ জন্ম বিষয়শ্রেণী:১৯৬৬-এ মৃত্যু বিষয়শ্রেণী:নাইটস ব্যাচেলর বিষয়শ্রেণী:রয়েল সোসাইটির সভ্য